FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

În ultimele zile s-au vehiculat mai multe variante de transfer pentru Keșeru. Atacantul de 31 de ani e dorit chiar și de antrenorul Răzvan Lucescu, la PAOK Salonic, unde s-ar putea lupta la titlu în campionatul Greciei, cu Olympiacos. "E o variantă interesantă, de luat în calcul, cu siguranță", a spus Keșeru în urmă cu câteva zile.

Românul a primit oferte și din America, de la Colorado Rapids (MLS) și chiar de la mexicanii de la Atlante, echipă unde a jucat și Ilie Dumitrescu.

Claudiu Keșeru a intrat în ultimele șase luni de contract cu Ludogorets, pentru care a marcat de 10 ori în acest sezon, fiind al doilea golgheter al campionatului Bulgariei. În ediția trecută a primei ligi bulgare, a fost cel mai bun marcator, cu 19 reușite.

Keșeru a fost transferat de la FCSB la Ludogorets în august 2015, când a și devenit jucătorul cu cel mai mare salariu din istoria campioanei Bulgariei, 700.000 de euro pe an. În tot acest timp, românul a marcat 57 de goluri și a dat 17 pase decisive în 101 meciuri pentru bulgari.

Ultima dată, Keșeru a jucat chiar în amicalul de astăzi al lui Ludogorets, disputat împotriva lui Șahtior Donețk, scor 2-2, unde a fost titular. În urmă cu câteva zile, Keșeru a marcat un gol în primul meci amical al iernii, jucat cu FC Botoșani, 2-0.

Claudiu Keșeru, cotat de transfermarkt la 4 milioane de euro, are 23 de meciuri și 6 goluri pentru naționala României, unde a debutat în 2013.

Etichete:

,

,

,

,

,